
Esselamu alejkum, može li mišljenje o tefsiru Dželalejn?


* 
* 
* 
* 
* 
* 
* 

 

Kakav je tefsir Dželalejn?
==========================

 

Alejkumusselam.


Tefsirul-Dželajeni, nazvan je ovim imenom, iz razloga što se pripisuje dvojici Dželala: Dželaluddinu Mehalliju i Dželaluddinu Sujutiju.


To je jedan od vrijednih i korisnih tefsira čija se korist proširila među muslimanskih masama, jer je sažet, precizan i jasan, bez nejasnoća i komplikovanih tumačenja.


Imam Mehali počeo je pisati ovaj ***[tefsir](https://pitajucene.com/search/tefsir/questions/ "Pretraži pitanja o tefsiru")*** od sure El-Kehf i završio je sa surom En-Nas. Kada je otpočeo sa tefsirom El-Fatihe i nakon nje, preselio je na onaj svijet.


Nakon toga, taj tefsir preuzeo je imam Sujuti, i protumačio od sure El-Bekare, pa do kraja sure El-Isra.


U tefsiru su spominjali ona značenja na koja ajeti ukazuju, odabirući prioritetnije i ispravnije tumačenje.


Također, ako bi bilo potrebe za nekom jezičkom analizom, i to bi se spomenulo, bez detaljnih obrazlaganja.


Isto tako, na veoma sažet način, spominju se i kiraeti (načini učenja).


Prilikom tumačenja ajeta gdje se spominju Allahova svojstva, držalo se ešarijakog pravca.


U svakom slučaju, to je veoma dobar i vrijedan tekst koji čitaocu daje ona osnovna kur’anska značenja.


